აჯრა
აჯრა — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (აგუბედიის თემი), სამურზაყანოს დაბლობზე, მდინარე ოხოჯის მარცხენა მხარეს. ზღვის დონიდან 130 მ, ოჩამჩირიდან 25 კმ. 1930 წელს ჯერ კიდევ არ ჰქონდა სოფლის სტატუსი. სახელწოდება აფხაზური წარმოშობისაა და „მუხნარს“ ნიშნავს (აფხ. აჯ – „მუხა“, -რა – მრავლობითი რიცხვის სუფიქსი). სოფ. აჯრაში დამოწმებულია მიკროტოპონიმები: საბუა, საჩერქეზიო – ბუავების, ჩერქეზიების გააფხაზებული ქართული გვარების უბნები. აღსანიშნავია, რომ ეს გეოგრაფიული სახელები ნაწარმოებია ქართული -სა პრეფიქსით. 2008 წლიდან ოკუპირებულია რუსეთის ფედერაციის მიერ.